ORDRE

PRE/ /2024, de , de modificació de l’Ordre PRE/28/2015, de 12 de febrer, d’estructuració dels negociats del Departament de la Presidència.

L’Ordre PRE/28/2015, de 12 de febrer, d'estructuració dels negociats del Departament de la Presidència va incloure en una única norma la regulació dels negociats encara vigents en el moment al Departament de la Presidència, per tal de simplificar l’estructura de l’administració i resoldre situacions d’excessiva dispersió normativa.

En l’actualitat, l’Oficina del Govern del Departament de la Presidència ha procedit a una anàlisi dels negociats que en depenen, que ha constatat que hi ha funcions de la unitat que requereixen un nivell de tecnificació superior i per tant, no poden ser desenvolupades per òrgans actius amb rang de negociat. En aquest sentit, s’ha conclòs que és procedent suprimir el Negociat d’Arxiu i Protocol·lització de Disposicions atès que les funcions que ha de dur a terme actualment requereixen un nivell de tecnificació qualificat.

De conformitat amb el que disposa l’article 25.2 de la Llei 13/1989, de 14 de desembre, d’organització, procediment i règim jurídic de l’Administració de la Generalitat de Catalunya, i els articles 39.3, 40.1 i 40.2 de la Llei 13/2008, del 5 de novembre, de la presidència de la Generalitat i del Govern,

Ordeno:

Article únic

Supressió d’òrgan

Se suprimeix el Negociat d’Arxiu i Protocol·lització de Disposicions de l’Oficina del Govern.

Disposició derogatòria

Queda derogat l’article 3 de l’Ordre PRE/28/2015, de 12 de febrer, d’estructuració dels negociats del Departament de la Presidència.

Disposició final

Entrada en vigor

Aquesta Ordre entra en vigor l’endemà de la seva publicació al *Diari Oficial de la Generalitat de Catalunya*.

Barcelona, de de 2024

Laura Vilagrà Pons

Vicepresidenta del Govern i consellera de la Presidència